keskiviikko 02.03.2016 klo 6:30
Isot vai pienet? Tyhmä kysymys, koska rinnat ovat muutakin kuin koko. Tunnista rintatyyppisi, se helpottaa rintsikkaostoksia.
Tiedät toki liivikokosi eli rinnanympäryksen ja kuppikoon. Mutta riittääkö se tieto rintaliiviostoksilla? Erään liivivalmistajan mielestä ei riitä. Third Love -merkki perustaa tuotevalikoimansa siihen, että koon lisäksi myös rintojen perusmuodolla on merkitystä sopivia rintaliivejä valitessa.
Mitä seuraavista tyypeistä itse edustat?
Mikäli molemmat rinnat ovat kauniin pyöreät on luonto ollut puolellasi. Et tarvitse erikoisesti muotoiltuja rintaliivejä, vaan rintasi ovat luonnostaan täydellisen muotoiset.
2. Itä-länsirinnat
Osoittavatko nännisi sivulle? Tai onko rintojesi muoto painottunut muuten sivusuuntaan? Siinä tapauksessa kuulut itä-länsinaisiin. Nämä rinnat ovat tavallisen kokoiset tai pienet. Sinulle suositeltavin liivityyppi on t-paitaliivi. Se tasapainottaa muotoa ja auttaa rinnat lähemmäs toisiaan.
Jos rintasi ovat etäällä toisistaan, niin että väliin jää paljon tilaa, olet todennäköisesti kaukana toisistaan -tyyppiä. Nämä rinnat ovat yleensä isommat kuin itä-länsityypillä eikä rintojen muoto ole kääntynyt samalla tavalla sivulle. Tarvitse liivit, jotka antavat rinnoillesi tukea, hieman kohotusta ja ohjaavat rintoja lähemmäs toisiaan.
4. Kyyneleen muotoiset
Rintasi ovat kirjaimellisesti kyyneleenmuotoiset, eli aavistuksen pienemmät yläosastaan kuin alapuolelta. Olet onnekas siinä suhteessa, että rintaliiviostoksilla juuri sinulla on valinnanvaraa. Moni rintsikkamalli sopii rintojesi muotoon.
5. Pitkulaiset
Pitkulaiset rinnat ovat ylhäältä kapeammat ja alhaalta pyöreämmät. Muoto on hieman pitkulainen ja kuppikoko pieni. Saatat kokea, että rintojesi mittasuhteet tuottavat pulmia. Ei hätää. Valitse liivi, joka on topattu ja joka jättää rintojesi väliin niin selkeän tilan, että voit huoletta pukeutua vaikka syvään uurrettuun v-aukkoiseen puseroon. Toppaukset antavat lisää muhkeutta ja kohottavat rintoja.
Kuulostaa kenties oudolta, mutta suurimmalla osalla rinnat ovat muodoltaan jollain tavoin erilaiset. Jos kokoero on silmiinpistävä, ovat rinnat epäsymmetriset. Usein kokoero ei kuitenkaan ole niin merkittävä, että joutuisit hankkimaan erikoisliivit. Ongelma ratkeaa laittamalla pienemmän rinnan kuppiin ylimääräinen täyte.
Muodoltaan tämä rintatyyppi muistuttaa pitkulaista, mutta rinnat ovat pitkulaisia kookkaammat. Rintaliiveiltä tarvitse tukea. Balconette-liivit kannattaa unohtaa.
Muodon lisäksi rintaliiviostoksilla on hyvä muistaa kolme simppeliä sääntöä. Kupin pitää olla sopiva eli rinta ei saa pursuta siitä ulos, mutta kuppi ei myöskään saa jäädä vajaaksi. Olkainten pitää asettua hyvin. Ympärysmitaltaan liivien pitäisi olla sellaiset, että saat ujutettua kaksi sormea liivin takaosan alle.
Muista myös, että ostohetkellä liivien tulee tuntua hyvältä silloin, kun liivit on kiinnitetty uloimmista hakasista. Käytössä liivit löystyvät ja silloin voit siirtyä sisempiin hakasiin.
TEKSTI KATARIINA LEHTIKANTO KUVAT THIRD LOVE JA MOSTPHOTOS